****

**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για τους κ.κ. Υπουργούς Παιδείας και Θρησκευμάτων και Εργασίας και Κοινωνικών Υποθέσεων**

**Θέμα: «Αιτήματα και Διεκδικήσεις Ομοσπονδίας Εκπαιδευτικών Λειτουργών ΟΑΕΔ»**

Οι βουλευτές Αχαΐας, Κώστας Μάρκου και Σία Αναγνωστοπούλου, καταθέτουν ως αναφορά την υπ΄αρ. πρωτ. 05/08.02.2021 Επιστολή της Ομοσπονδίας Εκπαιδευτικών Λειτουργών ΟΑΕΔ, με την οποία ενημερώνουν για τις θέσεις της Ομοσπονδίας και τις εξής κυριότερες διεκδικήσεις τους: (α) αναγκαιότητα άμεσης έκδοσης μεταβατικών διατάξεων για τους μαθητές, που κατά την ψήφιση του νόμου 4673/2020 (Α’ 52) φοιτούσαν ήδη στις Α΄ και Β΄ τάξεις των ΕΠΑΣ ΟΑΕΔ, (β) τη χορήγηση πτυχίων ειδικότητας, που παρέχουν επαγγελματικά δικαιώματα ισότιμα με τα ΕΠΑ.Λ. και αντιστοιχούν στο επίπεδο 4 του Εθνικού Πλαισίου Προσόντων, (γ) την κατάργηση των διατάξεων του ως άνω νόμου, δυνάμει των οποίων οι ΕΠΑΣ Μαθητείας του ΟΑΕΔ κατατάσσονται στο επίπεδο της μεταγυμνασιακής επαγγελματικής εκπαίδευσης και προσδίδονται σε αυτές χαρακτηριστικά κατάρτισης, (δ) την ένταξη των ΕΠΑΣ Μαθητείας του ΟΑΕΔ στην ανώτερη δευτεροβάθμια εκπαίδευση με 4 εξάμηνα πρακτικής άσκησης με τριετή φοίτηση και δυικό σύστημα στη Β’ και Γ΄ τάξη.

**Επισυνάπτεται** η Επιστολή της Ομοσπονδίας Εκπαιδευτικών Λειτουργών ΟΑΕΔ

**Παρακαλούμε για την άμεση εξέταση της Επιστολής, για την απάντηση και τις σχετικές σας ενέργειες καθώς και για την ενημέρωσή μας.**

Αθήνα, 05 Απριλίου 2021

**Οι καταθέτοντες βουλευτές**

**Μάρκου Κωνσταντίνος**

**Σία Αναγνωστοπούλου**

**Αυλωνίτης Αλέξανδρος Χρήστος**

**Βαρδάκης Σωκράτης**

**Βέττα Καλλιόπη**

**Δρίτσας Θεόδωρος**

**Ηγουμενίδης Νικόλαος**

**Καρασαρλίδου Φρόσω**

**Κασιμάτη Νίνα**

**Λάππας Σπύρος**

**Μαμουλάκης Χαράλαμπος**

**Μπάρκας Κωνσταντίνος**

**Νοτοπούλου Αικατερίνη**

**Ξενογιαννακοπούλου Μαριλίζα**

**Παπαδόπουλος Αθανάσιος(Σάκης)**

**Πέρκα Θεοπίστη**

**Πούλου Παναγιού**

**Σκουρολιάκος Παναγιώτης**

**Τζούφη Μερόπη**

**Τριανταφυλλίδης Αλέξανδρος**

**Τσίπρας Γεώργιος**

**Φάμελλος Σωκράτης**

**Φωτίου Θεανώ**

**Χρηστίδου Ραλλία**